**Aprobat,**

**Primar,**

**Marian Ivan**

**CAIET DE SARCINI**

Pentru atribuirea contractului având ca obiect

*„****Servicii de pază și protecție, monitorizare, intervenție și patrulare în vederea asigurării securității obiectivelor Primăriei Pantelimon****”*

Prezentul caiet de sarcini definește condițiile minime și cerințele pe care trebuie să le respecte prestatorul pentru prestarea serviciului de pază în conformitate cu dispozițiile aplicabile din Legea nr. 333/2003 privind paza obiectivelor, bunurilor, valorilor si protectia persoanelor și respectiv Hotărârea Guvernului nr. 301/2012 pentru aprobarea normelor metodologice și a documentelor prevazute la art. 69 din Legea nr. 333/2003 privind paza obiectivelor, bunurilor, valorilor și protecția persoanelor.

Cerințele din Caietul de sarcini vor fi considerate ca fiind obligatorii şi minimale, cu mențiunea că aceste informații se completează cu informațiile menționate în Fișa de date a achiziției și în special cu informațiile aferente capitolelor *Modul de prezentare a propunerii tehnice* si *Modul de prezentare a propunerii financiare*, care fac corp comun cu prezentul caiet de sarcini.

În acest sens, orice propunere tehnică propusă va fi luată în considerare numai în măsura în care această propunere presupune asigurarea unui nivel calitativ egal sau superior cerințelor minimale impuse de autoritatea contractantă.

Administrația Publică Locală trebuie să asigure paza obiectivelor, bunurilor și valorilor aflate în administrare cât și protecția persoanelor care își desfășoară activitatea în acestea.

Pentru îndeplinirea acestor cerințe este necesar încheierea unui contract cu o firmă specializată în servicii de pază și protecție, monitorizare, intervenție și patrulare în vederea asigurării securității obiectivelor Primăriei Pantelimon.

La momentul actual, autoritatea contractantă cunoaște cu certitudine un număr de 13 posturi de pază la obiectivele aflate in administrarea Primariei Orasului Pantelimon, dupa cum urmeaza:

1. Scoala generala cu clasele I – IV nr 1 corp A cu adresa : Strada Mioritei Nr 24 A, Oras Pantelimon, Judet Ilfov;
2. Scoala generala nr 1 corp B clasele I – IV cu adresa : B-dul Biruintei nr 70, Oras Pantelmon,Judet Ilfov;
3. Gradinita nr.1 – din B-dul Biruintei 36, Oras Pantelimon, Judet Ilfov;
4. Primaria Pantelimon din Str.Sfantul Gheorghe nr 32, Oras Pantelimon, Judet Ilfov;
5. Policlinica Oras Pantelimon, Judet Ilfov, Str. Tudor Vladimirescu nr 20;
6. Parc Livezilor, Judet Ilfov, Oras Pantelimon, str Livezilor;
7. Sala de sport situata in b-dul Biruintei nr. 80A.
8. Zona locuinte sociale si Baza sportiva, T27.

Autoritatea contractanta isi rezerva dreptul de a achizitiona ulterior incheierii contractului cu ofertatul declarant castigator, suplimentar in functie de necesitati un numar maxim de 2 posturi de paza si/sau 1 post echipaj de patrulare 24/24 asigurat de un agent de paza dotat cu un vehicul tip ATV si/sau 1 post patrulare format din 2 agenti de interventie cu un program de 24/24 h dotat cu autoturism de teren intr-un interval care nu poate depasi 1 an de la incheierea contractului initial.

Serviciul prestat este de asigurare a pazei obiectivelor împotriva accesului neautorizat, a vandalismelor, a perturbării activității, a accesului în incinte cu substanțe periculoase, a traficului cu substanțe interzise, a furturilor, a distrugerilor, incendiilor precum și a altor acțiuni producătoare de pagube materiale.

Serviciul de pază este asigurat conform planului de pază elaborat de prestatorul serviciilor, avizat de instituțiile competente și notificat beneficiarilor serviciilor și autoritătii contractante.

* **MONITORIZARE**

**Sistemul de monitorizare telefonică** trebuie să permită comunicarea unei foarte mari cantități de informații.

Semnalul transmis pe linie telefonică trebuie să cuprindă date complexe referitoare la motivul și locul exact de unde se transmite alarma.

La primirea unui semnal de alarmă de la un obiectiv trebuie alertat și dirijat cel mai apropiat echipaj de intervenție sau cel de patrulare către obiectivul vizat. Pasul următor constă în anunțarea telefonică a persoanelor desemnate de către beneficiar ca persoane de contact în caz de alarmă. La solicitarea dispeceratului de serviciu acestea vor confirma prin parolă că sunt persoane de contact, vor autentifica natura alarmei și vor comunica date despre situația din obiectiv pentru a sprijini executarea intervenției.

* **INTERVENTIA**

**Intervenția** înseamnă că în urma apelării de la oricare unitate monitorizată să se intervină cu echipajele din dotare in maxim 5 minute pentru rezolvarea situațiilor apărute. Se impune ca societatea de pază să aibă minimum 10 echipaje de intervenție.

*Rezerva mobilă de intervenție:*

1. mijloace auto de diverse clase (mică, medie, mare, teren) – în funcție de cerințe și necesități;
2. motociclete;
3. armament de foc neletal cu bile de cauciuc și gaze iritant-lacrimogene – la cerere;
4. veste anti-glonț și anti-înjunghiere;
5. cască de protecție;
6. câini de serviciu special antrenați (pază și apărare, însoțire și atac, depistare exploziv) – la solicitare;
7. mască contra gazelor;
8. stingătoare cu praf de tip P1, P2, P3, P5, P6;
9. toate mijloacele din dotarea agenților de pază:

- uniformă tip, adecvată sezonului;

- echipament de securitate (baston din cauciuc, baston cu energie electrostatică, dispozitiv cu substanțe iritant-lacrimogene).

- mijloace de avertizare sonere și luminoase (fluier, lanternă);

- dispozitiv individual de iluminat de tip “hands free”;

- echipament de comunicare – telefon mobil, stație radio emisie/recepție (după nevoi și solicitări);

- detector de metale – la solicitare.

Serviciul de pază și protecție se va efectua pedestru în incinta locațiilor în care sunt instalate posturile de pază și cu autoturismele societății de pază, echipamentul și consumul de carburanți fiind suportat de către aceasta.

La data semnării contractului, câștigătorul trebuie să prezinte lista nominală cu personalul avizat și atestat să-și desfășoare activitatea în fiecare punct de lucru, document care se va anexa și va deveni parte din contract. În conformitate cu legislația muncii în vigoare nu se acceptă o durată a programului de lucru mai mare de 48 ore lucrătoare/ săptămână pentru un agent, incluzând și orele suplimentare.

Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat în conformitate cu propunerea sa tehnică.

Prestatorul va asigura personalul şi dotările acestuia potrivit numărului de posturi şi importanţei obiectivelor care trebuie asigurate cu pază.

Prestatorul este deplin responsabil pentru prestarea serviciilor în conformitate cu graficul de prestare cuvenit. Totodată este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

Prestatorul este răspunzător atât de siguranța operațiunilor și metodelor de prestare utilizate cât și de calificarea personalului folosit pe durata contractului, are obligația de a supraveghea prestarea serviciilor cerute. Prestatorul va accepta și facilita controlul din partea beneficiarului asupra întregii activități executate în cadrul obiectivelor.

 În situaţiile sustragerilor de bunuri din obiective şi în urma cercetărilor efectuate de organele de poliție, dacă se constată vinovăția agenţilor de pază, prejudiciul va fi recuperat de la prestator; prestatorul va plati despagubiri la nivelul prejudiciului creat în termen de 15 zile.

Prestatorul este obligat să respecte condiţiile impuse de legislaţia în vigoare privind paza şi protecţia obiectivului, protecția muncii, prevenirea și stingerea incendiilor precum şi protecţia mediului.

* Documentele specifice necesare în vederea executării și evidenței serviciului de pază sunt:

1. registrul buletinul posturilor - pentru obiective la care sistemul de pază este format din 2 sau mai multe posturi de pază;

2. registrul de procese-verbale pentru predarea-primirea serviciului, folosit la fiecare post de pază;

3. registrul de evidență acces persoane;

4. registrul de evidență acces autovehicule;

5. registrul de control, în care se consemnează controalele efectuate de reprezentanții beneficiarului și ai prestatorului;

6. registrul unic de control, în care se consemnează controalele efectuate de lucrătorii de poliție sau de jandarmerie, după caz;

7. registrul de evenimente;

8. registrul special pentru păstrarea evidenței contractelor.

Verificarea modului de efectuare a serviciului de pază se realizează zilnic, cel puţin o dată pe schimb, de către personalul cu atribuţii de control anume desemnat, consemnându-se despre aceasta în registrul de control.

Prestatorul este obligat să prezinte lunar beneficiarului un raport de activitate detaliat pe baza informațiilor menționate în registrele de mai sus, raport care să includă în mod specific și situația tuturor incidentelor constatate pentru perioada de raportare, precum și propuneri de îmbunătățire a calității serviciilor prestate.

Prestatorul este obligat să asigure ținută și echipament specific (adecvată sezonului) și inscripționat cu numele firmei şi dotarea echipelor de pază şi intervenţie.

Asigurarea securității elevilor și a personalului didactic din unitățile de învățământ este și va rămâne o prioritate, iar prin achiziționarea acestui pachet de siguranță, acest scop va fi îndeplinit.

Prestatorul este obligat să participe, împreună cu autorităţile competente, la activităţi de salvare şi evacuare a persoanelor şi bunurilor periclitate de calamităţi naturale ori catastrofe, precum şi de limitare şi înlăturare a urmărilor provocate de astfel de evenimente, să participe la asigurarea ordinii şi liniştii publice cu ocazia manifestărilor şi alte evenimente care implică aglomerări de persoane în incinta obiectivelor asigurate și să asigure asistență specializată (medicală, de urgență și de pază) și pe perioada desfășurării activităților social – culturale autorizate (evenimente sociale, culturale, sportive etc).

Societatea de pază trebuie să aibă un parteneriat cu o Companie prestatoare de servicii privind activitățile în domeniul aparării împotriva incendiilor.

* **PAZA**

Serviciul de pază se adresează în special obiectivelor care, datorită specificului de activitate, necesită supravegherea spațiului exterior și/sau interior al amplasamentului, locuri cu risc de producere a actelor de violență sau de tulburare a liniștii și ordinii publice etc. și care necesită prezența umană pentru luarea rapidă a deciziilor în caz de forță majoră.

Paza va fi asigurată de către societăți comerciale specializate de pază și protecție ce sunt constituite și funcționează potrivit legislației comerciale și prevederilor Legii nr. 333/2003, având ca obiect de activitate paza obiectivelor, bunurilor sau valorilor, paza transporturilor de bunuri și valori importante, în condiții de maximă siguranță a acestora, precum și protecția persoanelor.

Societățile specializate de pază și protecție trebuie să prezinte în copie conformă cu originalul licența eliberată de Inspectoratul General al Poliției Române.

**Prin serviciul de pază se asigură**:

1. paza proprietății împotriva accesului neautorizat sau a ocupării abuzive;

2. paza proprietății împotriva furturilor, a distrugerilor, incendiilor, precum și a altor acțiuni producătoare de pagube materiale;

3. detectarea substanțelor, armelor, explozibililor sau a materialelor de orice natură care pot provoca o pagubă;

4. furnizarea către beneficiar a informațiilor legate de incidentele aparute în timpul activității de pază;

5. acordarea de sprijin în caz de calamități, incendii, atacuri teroriste;

6. asigurarea ordinii și liniștii publice în interiorul obiectivului;

7. elaborarea de proceduri de protecție și pază specifice fiecărui obiectiv în parte;

8. asigurarea unui program de prevenire și combatere a potențialelor riscuri de accidente (prim- ajutor), comitere de infracțiuni, acte de violență etc.;

9. preîntâmpinarea desfășurării activităților comerciale neautorizate;

10. să oprească accesul în obiective a autovehiculelor neautorizate;

11. să oprească și să legitimeze persoanele despre care există date sau indicii că au săvârșit infracțiuni sau alte fapte ilicite, în obiectivul păzit, iar în cazul infracțiunilor flagrante să oprească și să predea poliției pe făptuitor, bunurile sau valorile care fac obiectul infracțiunii sau altor fapte ilicite, luând măsuri pentru conservarea sau paza lor și întocmind un proces-verbal pentru luarea acestor măsuri;

12. să sesiseze poliția în legătură cu orice faptă de natură a prejudicia patrimoniul achizitorului și să-și dea consursul pentru îndeplinirea misiunilor ce revin poliției pentru prinderea infractorilor.

Societatea trebuie să aibă posibilitatea **monitorizării telefonice** a tuturor locațiilor menționate astfel încât, în caz de necesitate agenții de pază de la orice punct fix de pază să poată solicita sprijin echipelor de **intervenție rapidă**.

* **Responsabilitățile și obligațiile agentului de pază în timpul desfășurării activității de pază:**

1. să se prezinte la serviciu cu minim 10 minute anterior începerii programului, astfel încât să poată efectua verificările necesare preluării postului, până la începerea efectivă a misiunii de pază;

2. la intrarea in serviciu sa verifice locurile si punctele vulnerabile, existenta si starea incuietorilor, a amenajărilor tehnice şi a sistemelor de pază şi alarmare şi să ia, în caz de nevoie, măsurile care se impun.

3. la intrarea/ieşirea în/din serviciu să preia/predea postul pe bază de proces-verbal; în situaţia când constată nereguli cu ocazia verificărilor efectuate asupra obiectivului le consemnează în procesul-vebal şi anunţă şeful ierarhic;

4. să pastreze confidențialitatea datelor și informațiilor de care au luat cunoștință în îndeplinirea atribuțiilor de serviciu;

5. în cazul declanşării sistemului de alarmă să verifice urgent integritatea spaţiilor monitorizate şi să anunţe beneficiarul pentru rezolvarea situaţiilor deosebite apărute în obiectiv;

6. să cunoască prevederile legale privind accesul în obiective şi regulile stabilite în planul de pază;

7. să legitimeze persoanele străine de unitate care doresc să intre în incintă și să organizeze și să mențină un registru de acces în unitate;

8. în cazul depistării vreunei persoane suspecte, o opresc şi îi verifică documentul de identitate, iar în situaţia când se dovedeşte că a încercat să intre fraudulos o preiau şi anunţă beneficiarul, după care o predau poliţiei;

9. să nu permită intrarea în obiective a persoanelor aflate sub influenţa băuturilor alcoolice;

10. să aducă la cunoştinţa beneficiarului toate neregulile constatate cu privire la sustrageri de materiale, pagube, avarii şi alte probleme care ar interesa conducerea obiectivului;

11. să verifice obiectivul încredinţat spre pază, cu privire la existenţa unor surse care ar putea produce incendii, explozii sau alte evenimente grave. În cazul în care acestea s-au produs, să ia primele măsuri de salvare a persoanelor şi a bunurilor şi să sesizeze organele competente.

12. să asigure paza şi apărarea integrităţii tuturor bunurilor și valorilor aflate în interiorul obiectivului;

13. să supravegheze zona din raza postului, astfel încât să intervină prompt în cazul unor evenimente; locurile de parcare individualizate prin capre de acces vor fi în permanentă monitorizate, astfel încât la apariția autoturismului destinat a parca, agentul de pază va debloca locul de parcare; același lucru va fi efectuat de agentul de pază la părăsirea locului de parcare a autoturismului, respectiv, blocarea accesului prin mutarea caprei;

14. să verifice pe toată durata zilei și mai ales pe timpul nopții: căile de acces în ansamblu, gardul înconjurător, punctele de alimentare cu apă și respectiv energie electrică, parcările;

15. să îndepărteze persoanele oprite sau staţionate în raza postului fără motiv întemeiat sau dacă prezenţa acestora prin preajmă este suspectă;

16. să nu permită abandonarea de colete, plase/ pungi sau a altor obiecte suspecte în zona de responsabilitate;

17. să cunoască personalul obiectivului şi să se adreseze în modul cel mai cuviincios şi respectuos, inclusiv persoanelor care vin în interes de serviciu de la alte societăţi;

18. să nu aibă relaţii neprincipiale cu angajaţii beneficiarului;

19. în caz de avarii produse la instalaţii, conducte, reţele electrice, telefonice, să le aducă la cunoştinţă beneficiarului şi să ia primele măsuri pentru reducerea pagubelor;

20. să păstreze permanent curăţenia la locul de muncă;

21. să utilizeze mijloacele de comunicare numai în scopul în care au fost instruiţi, respectiv pentru anunţarea beneficiarului despre apariţia unor situaţii deosebite în timpul serviciului;

22. să nu părăsească postul până la sosirea schimbului şi predarea serviciului; în situaţia când agentul de schimb nu soseşte la timp, va anunţa de îndată pe şeful ierarhic pentru a lua măsurile necesare;

23. să predea postul fără probleme nerezolvate, iar dacă în timpul serviciului său au fost probleme pe care nu le-a soluţionat, să le aducă la cunoştinţă agentului care urmează să intre în post, după care le consemnează în procesul-verbal de predare/primire a serviciului;

24. să facă uz de echipamentul din dotare numai cu respectarea strictă a prevederilor legale;

25. să păstreze confidenţialitatea deplină în legătură cu activitatea sa şi cu datele şi informaţiile la care are acces în legătură cu obiectivul beneficiarului;

26. să respecte întocmai regulile interne și REGULAMENTUL DE ORDINE INTERIOARĂ specifice obiectivului pe care îl deserveşte.

27. să cunoască locurile și punctele vulnerabile din perimetrul obiectivului, pentru a preveni producerea oricăror fapte de natură să aducă prejudicii beneficiarului;

28. în caz de incendii să ia imediat măsuri de stingere și de salvare a persoanelor, a bunurilor și a valorilor, să sesizeze pompierii și să anunțe conducerea unității și poliția;

29. să ia primele măsuri pentru salvarea persoanelor și de evacuare a bunurilor și a valorilor în caz de dezastre;

30. să sesizeze poliția în legătură cu orice faptă de natură a prejudicia patrimoniul unității și să-și dea concursul pentru îndeplinirea misiunilor ce revin poliției pentru prinderea infractorilor.

* **Personalul care urmează să îndeplinească atribuții de pază trebuie să îndeplinească cumulativ următoarele condiții și să dețină următoarele dotări:**

1. să aibă vârsta de cel puţin 18 ani;

2. să fie apt medical pentru exercitarea funcţiei;

3. să nu aibă antecedente penale pentru infracţiuni săvârșite cu intenţie;

4. să fie atestat profesional, potrivit prevederilor Legii nr. 333/2003;

5. să aibă Certificat de cazier judiciar fără mențiuni penale;

6. să fie echipaţi cu uniforme distinctive (adecvate sezonului) şi echipament de protecţie *(baston de cauciuc sau tonfă; pulverizator de substanțe iritant lacrimogene (tip Jandarmeria Română); pulverizator iritant lacrimogen cu piper; mijloace de avertizare sonore și luminoase (fluier, lanternă); dispozitiv individual de iluminat de tip “hands free”; mijloace de comunicare – telefon mobil, stație radio - după nevoi si solicitări; - baston electroșoc sau baston de intervenție - la solicitare; - detector de metale - la solicitare)* pe care le vor purta numai în timpul executării serviciului.

* **DOTĂRI MINIME OBLIGATORII:**

**Echipaje de interventie:**

- Vehicule de intervenție – minim 10 buc.;

- Motocicletă – minim 1 buc.;

- ATV – minim 1 buc;

- Agenți de pază – minim 66 persoane.

**RECEPȚIA CANTITATIVĂ ȘI CALITATIVĂ A SERVICIILOR:**

Achizitorul prin reprezentanții săi are dreptul de a verifica atât integritatea obiectivelor păzite cât și prezența la posturi a agenților de pază, starea și dotarea acestora în conformitate cu cerințele specificate.

Achizitorul va pune la dispoziția prestatorului orice informații pe care acesta le-a cerut și le consideră necesare pentru îndeplinirea contractului.

În ceea ce privește amplasamentul posturilor de pază, achizitorul va pune la dispoziție locațiile necesare cu mențiunea că toate dotările necesare (după caz cabine, birouri, scaune, fișete, vestiare, etc.) vor fi asigurate de prestator pe propria cheltuială.

Achizitorul are obligația să ia la cunoștiință și să avizeze planul de pază.

Achizitorul are resposabilitatea să controleze modul în care prestatorul execută misiunile încredintate prin planul de pază și consemnul postului, prin persoanele împuternicite cu acest drept.

Achizitorul are obligația să solicite prestatorului să ia măsuri de îmbunătățire a serviciilor de pază inclusiv de înlocuire a personalului prestator care nu execută corespunzător atribuțiile de serviciu.

Achizitorul are obligația să asigure corespunzător sistemul de închidere a depozitelor și a altor încăperi în care se păstrează valori.

Achizitorul are obligația să asigure accesul telefonic direct pentru raportarea sau anunțarea unor evenimente deosebite.

Achizitorul are obligația să anunțe prestatorul în maxim 15 minute după ce a luat la cunoștință de producerea unui eveniment la posturile păzite în cadrul localității și care au legatură cu executarea serviciului de către prestator asigurând locul faptei și să nu facă cercetări decât în prezența reprezentantului și a organelor de poliție. În acest scop se va constitui o comisie mixtă formată din reprezentanții achizitorului, a prestatorului și ai poliției.

Decontarea serviciilor se vor face pe baza pontajelor lunare efectuate de prestator, confirmate de unitatea beneficiară a serviciilor de pază și verificate de achizitor.

Locațiile obiectivelor și imobilelor aflate în administrarea autorității contractante în care vor fi amplasate posturile de pază, sunt cele menționate mai jos, la secțiunea *“Dispozitiv Pază și Monitorizare”* precum și în *Anexa nr. 1 la Caietul de Sarcini*.

Conducerea autorității contractante si persoanele numite de acesta au drept de verificare și control asupra personalului care execută paza prin persoanele anume desemnate.

Prestatorul are obligația de a despăgubi achizitorul împotriva oricăror reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate, etc.), legate de echipamentele, materialele, instalațiile sau utilajele folosite pentru sau în legatură cu prestarea serviciilor și daune-interese, costuri, taxe și cheltuieli de orice natură aferente.

**DISPOZITIV PAZĂ ȘI MONITORIZARE**

1. 3 posturi de paza 24/24 de Luni pana Duminica la Scoala Generala nr 1 cu clasele I – IV nr 1, corp A, str. Mioritei, nr. 24 A;
2. 2 posturi de paza 24/24 de Luni pana Duminica la Scoala Generala nr 1 corp B clasele I – IV, b-dul Biruintei nr 70,;
3. 1 post paza 24/24 h de Luni pana Duminica la Gradinita nr.1, b-dul Biruintei 36;
4. 1 post paza 24/24 h de Luni pana Duminca la Primaria Pantelimon , str.Sfantul Gheorghe nr 32;
5. 1 post paza 24/24 h de Luni pana Duminca la Dispensar Oras Pantelimon, str. Tudor Vladimirescu nr 20;
6. 2 posturi de paza 24/24 h de Luni pana Duminica la Parc Livezilor, str Livezilor;
7. 1 post de paza 24/24 h de Luni pana Duminica LA sala de sport, b-dul Biruintei nr. 80A;
8. 2 posturi de paza 24/24 de Luni pana Duminica, zona de locuinte sociale si Baza sportiva, T27.

**Directia Investiții și Achiziții Publice**

Ileana Tudor

Intocmit,

Eugenia Panait